நினைத்துப் பதறி எழுந்தார். ஓய் கூத்தனாரே , உம் கூத்தைக் கொஞ்சம் நிறுத்தும். சட் ! வெறும் தெருக்கூத்தாக இருக்கு ; என்னங்காணும் , போர்னியோ காட்டுமிராண்டி மாதிரி வேஷம் போட்டுக் கொண்டு என்று அதட்டினார் திவான் பகதூர். ஆடிய பாதத்தை அப்படியே நிறுத்தி , சூலத்தில் சாய்ந்தபடி பார்த்துக்கொண்டே நின்றார் கடவுள். ஓய் ! கலைன்னா என்னன்னு தெரியுமாங்காணும் ? புலித்தோலைத்தான் கட்டிக்கொண்டாரே. பாம்புன்னா பாம்பையா புடிச்சுக்கொண்டு வருவா ? பாம்பு மாதிரி ஆபரணம் போட்டுக் கொள்ள வேணும். புலித்தோல் மாதிரி பட்டுக் கட்டிக்கொள்ள வேணும்.